प्रतापगढ़ की पांच आशा जयपुर में सम्मानित
जिलेकी पांच आशाओं को स्वास्थ्य के क्षेत्र में बेहतर काम करने के लिए उन्हें राज्य स्तर पर सम्मानित किया गया। चिकित्सा मंत्री राजेंद्र राठौड़ निदेशक नवीन जैन ने जयपुर में आयोजित राज्य स्तरीय कार्यक्रम में आशाओं को पुरस्कृत किया। मुख्य चिकित्सा एवं स्वास्थ्य अधिकारी डाॅ. ओपी बैरवा ने बताया कि राजस्थान में आशा साॅफ्ट के माध्यम आशाओं के कार्य की समीक्षा के साथ ही भुगतान किया जा रहा है। इस साल आशा साॅफ्ट की प्रथम वर्षगांठ मनाई गई। जिसमें 20 सूत्रीय क्रियान्वयन समिति ने स्वास्थ्य के क्षेत्र में बेहतर काम करने के लिए प्रतापगढ़ की तलाया आंगनवाड़ी से सीमा शर्मा, छोटी सादड़ी ब्लाॅक धमनिया आंगनवाड़ी से गोविंदा शर्मा, अरनोद ब्लाॅक अंतर्गत बड़वासकला आंगनवाड़ी सेंटर संगीता मीणा, धरियावद के गरड़ा आंगनवाड़ी केंद्र की वेलुदेवी, पीपलखूंट के डूंगलावाड़ी की किरण देवी को सम्मानित किया। इसी के साथ बम्बोरी पीएचसी के आशा सुपरवाइजर गोपाल मेघवाल को उत्कृष्ट कार्य के लिए सम्मानित किया गया। इस अवसर पर जिला आशा समन्वयक विष्णु डांगी डीएनओ राजकुमार शर्मा को भी उनके बेहतर प्रदर्शन की प्रशंसा की गई।
प्रतापगढ़. सम्मानके बाद अपने पुरस्कार दिखाती आशाएं।
awa_Deva hin_Deva hin_Deva